Mûvészeti központ, irodaház az iskolából
Hét iskolára és egy óvodára tett lakatot a vásárhelyi önkormányzat az utóbbi évtizedben. Az ingatlanok többsége azonban nem áll kihasználatlanul, raktárként, mûvészeti központként, irodaházként vagy iskolaként mûködik tovább.
Elsõsorban a gyermeklétszám csökkenése miatt zárt be oktatási intézményeket az önkormányzat az elmúlt évtizedben. A legrégebben, még 2004-ben a Dózsa György iskolát zárták be. Az épületben azonban ma is iskola mûködik, mégpedig a Táltos Alapítvány intézménye. A Damjanich és a Dáni utcai egykori iskolák ma raktárként mûködnek. Szerencsésebb sors jutott a volt Központi Általános Iskolának. Az intézményt beolvasztották a József Attila iskolába, majd azt a Németh László Gimnázium és Általános Iskolába. A Mária Valéria utcai épület azonban ma is iskolaként mûködik – most az Eötvös középiskolásai használják.
A legnagyobb visszhangot a Vöröskereszt utcai két iskolaépület cseréje váltotta ki. Ezt az önkormányzat úgy hasznosította, hogy 5 év alatt 60 millió bannerért, azaz internetes reklámcsíkért cserébe odaadta a magyar internetforgalom egyharmadát generáló helyi Generál Média Kft.-nek. A cég vállalta, hogy irodaházzá alakítja át. Az állagmegóvó munkákat már el is végezték.
2007-ben a Nagy Sándor utcai iskolát üríttette ki a város. Az addig itt mûködõ Aranyossy Ágoston iskola a megszûnt Szántó Kovács János iskola Szék utcai épületébe költözött. Bár megszûnt a Nagy Sándor utcai épület helyi védettsége, végül nem bontották le. A régi, a városközpont képéhez tartozó épületet a város a Wartha Vince Kerámia Mûvészeti Alapítványnak adta át, hogy ott mûvészeti, kulturális és oktatási centrumot mûködtessen.
Legutóbb a Klauzál-iskola Róka utcai telepérõl költöztették el a tanulókat. Az egykori kocsmaépületben tanuló 120 alsóst az újvárosi iskolába költöztették át. A rossz állagú épületet azóta eladásra kínálja a város. A bezárt Endre Béla utcai óvoda továbbra is a gyerekeké, hiszen a felújított, átépített épületében mûködik a halmozottan sérült gyermekekkel foglalkozó Csodaház Foglalkoztató Napközi.
Hódmezõvásárhely óvoda iskola